
2025 m. vasario 21 d. Nr.
Šiauliai


Pakeisti Šiaulių miesto savivaldybės tarybos 2022 m. balandžio 7 d. sprendimu Nr. T-106 „Dėl Šiaulių miesto savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ sudarytą  Šiaulių miesto želdynų ir želdinių apsaugos, priežiūros ir tvarkymo komisijos (toliau – Komisija) sudėtį bei atnaujinti Šiaulių miesto želdynų ir želdinių apsaugos ir priežiūros komisijos nuostatus (toliau – Nuostatai). 


Šiuo metu Komisija dirba vadovaujantis Šiaulių miesto savivaldybės tarybos 2022 m. balandžio 7 d. sprendimu Nr. T-106 „Dėl Šiaulių miesto savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“. Naujausia Komisijos sudėtis buvo pakeista 2024 m. liepos 5 d. Šiaulių miesto savivaldybės tarybos sprendimu  Nr. T-293.


Nuo 2024 m. spalio 14 d. Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyryje pradėjo dirbti  vyriausioji specialistė Roberta Dubosaitė–Lepeškevičė, kuri pagal pareigybės aprašymą yra atsakinga už sprendimų priėmimą dėl medžių kirtimo bei genėjimo, o taip pat ir už Komisijos darbo organizavimą. Atsižvelgiant į tai, šiuo sprendimo projektu siūloma vyr. specialistę įtraukti į Komisijos sudėtį, kaip narę – sekretorę, kuri nagrinėja prašymus dėl želdinių kirtimo, ir pagal Želdynų įstatymo reikalavimus, tam tikrais atvejais juos perduos svarstyti Komisijai, o taip pat organizuos Komisijos darbą. 	
Nuo 2024 m. pabaigoje Šiaulių miesto savivaldybės narė Roma Janušonienė tapo seimo nare ir Komisijos darbe nebedalyvauja. Atsirado poreikis atnaujinti Komisijos sudėtį.
Kvietimas tapti Želdynų ir želdinių apsaugos, priežiūros ir tvarkymo komisijos nariu buvo paskelbtas Šiaulių miesto savivaldybės internetinėje svetainėje www.siauliai.lt nuo 2025-01-13 iki 2025-01-24. Komisijos darbe sutiko dalyvauti Šiaulių miesto savivaldybės tarybos narė Irina Barabanova. Daugiau pageidavimų nebuvo gauta. Komisija sudaroma vadovaujantis Želdynų įstatymo 25 str. Komisijos narių atranka vykdoma vadovaujantis 2023 m. rugpjūčio 11 d. Šiaulių miesto savivaldybės mero potvarkiu Nr. M-730 „Dėl želdynų ir želdinių apsaugos, priežiūros ir tvarkymo komisijos narių atrankos kriterijų patvirtinimo“ (toliau – kriterijai).
Taip pat šiuo sprendimo projektu siūloma atnaujinti Nuostatus, kurie papildomi šiais aspektais:
. Komisijos darbas grindžiamas kolegialumo, nešališkumo, teisėtumo, viešumo, protingumo, sąžiningumo, interesų konfliktų vengimo principais. Priimdama sprendimus, Komisija yra savarankiška;
. aprašomos Komisijos sekretoriaus pareigos;
. padidinamas Komisijos narių skaičius iki 6 asmenų;
. nustatoma kada atnaujinama Komisijos sudėtis;
. nustatoma, kad esant būtinumui, Komisijos posėdžiai gali vykti nuotoliniu būdu;
. patikslintas terminas per kiek laiko Komisija turi pateikti išvadą Savivaldybės vykdomajai institucijai, vietoje 10 darbo dienų keičiama į 20 darbo dienų, nes toks terminas yra nustatytas Želdynų įstatyme;
. išbraukta nuostata, kad „Komisija privalo į Komisijos posėdžius kviesti Aplinkos apsaugos departamento prie Aplinkos ministerijos atstovą pateikti nuomonę, kai Komisija rengia išvadą dėl ketinimo savivaldybės želdynų ir želdinių teritorijose arba ne Savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau saugotinų želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau saugotinų želdinių.“ Ši nuostata buvo perkelta iš LR želdynų įstatymo, tačiau tai perteklinis reikalavimas, nes Komisija privalo vadovautis įstatymu.
. Nurodoma, kad Komisijos sudėtis skelbiama viešai.
. atlikti kiti redakcinio pobūdžio pataisymai.
2025 m. vasario 21 d. buvo gautos Vyriausybės atstovo pastabos dėl nuostatų. Atlikti šie pataisymai:
. Patikslintas Nuostatų projekto 16 punktas „Komisijos posėdžiai organizuojami laikantis Lietuvos Respublikos vietos savivaldos įstatyme nustatyta Savivaldybės tarybos komisijų posėdžių organizavimo tvarka.“
. 28 punkte išbraukiami žodžiai „ar darbuotojai, dirbantys pagal darbo sutartis“, nes pagal Želdynų įstatymą Komisijos nariais negali būti darbuotojai, dirbantys pagal darbo sutartį.
Neatsižvelgta į Vyriausybės atstovo pastabą „Nuostatų 17 punktas reglamentuojantis balsų skaičiavimą komisijoje neatitinka VSĮ 22 straipsnio 10 punkto nuostatų, kurios nurodo, jog „Savivaldybės tarybos komisijų posėdžiai yra teisėti, jeigu juose dalyvauja daugiau kaip pusė visų komisijos narių. Savivaldybės tarybos komisijų sprendimai priimami posėdyje dalyvaujančių komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas komisijos nuostatų nustatyta tvarka.““, todėl, kad VSĮ 22 str. 10 dalyje yra nurodoma, kad po antrojo balsavimo balsams pasiskirsčius po lygiai, balsavimas tęsiamas komisijos nuostatų nustatyta tvarka. Nuostatų 17 punkte ir yra nustatoma tokia tvarka, kad „Jeigu balsavus dar kartą balsai pasiskirsto po lygiai, sprendimą lemia Komisijos pirmininko, jo nesant, – posėdžio pirmininko balsas.“ 

Priėmus sprendimą numatomos teigiamos pasekmės: bus patvirtinta naujos sudėties Komisija ir atnaujinti Komisijos nuostatai.
Priėmus sprendimą neigiamų pasekmių nenumatoma.


Nėra.


Spendimui įgyvendinti papildomų teisės aktų priimti nereikės.


Sprendimui įgyvendinti reikalingos lėšos. 
Vadovaujantis Želdynų įstatymo 25 str. 3 dalimi Želdynų ir želdinių apsaugos, priežiūros ir tvarkymo komisijos nariams už darbo laiką atliekant komisijos nario pareigas mokamas atlygis, numatytas Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme (toliau – įstatymas). Vadovaujantis įstatymu valstybės tarnautojams atlygis nėra mokamas. Numatoma, kad komisijos nariui (kuris nėra valstybės tarnautojas) bus mokama iki 500 eurų per metus.


Pridedama 2025 m. sausio 30 d. antikorupcinio vertinimo pažyma Nr. TAVP-18.

Sprendimo projektą parengė Šiaulių miesto savivaldybės administracijos Miesto ūkio ir aplinkos skyriaus, Aplinkosaugos ir miesto tvarkymo poskyrio vedėja Toma Vilutienė tel. +370 41 500 528. Tiesioginis rengėjas – Miesto ūkio ir aplinkos skyrius. 


Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.

